Tērbatas iela (Rīga)

Tērbatas iela ir Rīgas iela, Centra rajona Centra apkaimē. Tērbatas iela sākas pie Brīvības bulvāra un Merķeļa ielas krustojuma un beidzas pie Tallinas ielas. Tērbatas ielas kopējais garums ir 1790 metri. Posmā starp Elizabetes un Matīsa ielu tai ir bruģa segums, sākumā un beigās — asfalta.

 Vēsture 
Pirmo reizi pieminēta 1810. gada Rīgas ielu sarakstā kā Kaļķu ielas ārpilsētas pagarinājums, kas tālāk pārgāja Tērbatas lielceļā. Līdz ar pilsētas paplašināšanos 1861. gadā Kaļķu ielu pagarināja līdz Lēģera (Matīsa) ielai, 1884. gadā līdz Riepnieku (Tallinas) ielai. 1885. gadā Kaļķu ielu pārdēvēja par Tērbatas ielu.

Pirmā pasaules kara laikā Tērbatas ielā 1/3 dabojās Latviešu strēlnieku bataljonu organizācijas komiteja.
PSRS okupācijas laikā 1955. gadā Tērbatas ielu pārdēvēja par Pētera Stučkas ielu. 1990. gada 20. aprīlī ar Rīgas pilsētas Tautas deputātu padomes lēmumu Nr. 1/19 Andra Teikmaņa vadībā ielai atjaunots vēsturiskais Tērbatas ielas nosaukumsMelnalksnis, A. Rīgas pilsētas tautas deputātu padomes sekretārs, "Rīgas pilsētas tautas deputātu padomes LĒMUMS par 20.04.90 Rīgā Nr. 1/19 PAR IELU VĒSTURISKO NOSAUKUMU ATJAUNOŠANU", Rīgas Balss, 1990, 2. lpp., 5. lpp..

2020. gada 15. jūlijā Tērbatas ielu uz mēnesi slēdza autotransporta satiksmei, iekārtojot pagaidu tirdzniecības un pasākumu norises vietas.
Posmā no Elizabetes līdz Stabu ielas krustojumiem izvietoja puķes, krūmus un kokus pārvietojamos podos.LA.LV fotoreportāža: Kā Tērbatas iela pārtop par tirdziņu un koncertu “karstāko” vietu Rīgā LETA, LA.lv 2020. gada 16. jūlijā

 Apbūve 
20. gadsimta sākumā vairumu priekšpilsētas koka ēku nojauca un to vietā uzcēla daudzstāvu mūra ēkas. Ielas apbūvē izceļas vairākas nacionālā romantisma stila celtnes.

 Ielu savienojumi 
Tērbatas iela ir savienota ar šādām ielām:
 Brīvības bulvāris
Merķeļa iela
Baumaņa skvērs (T-veida krustojums)
 Elizabetes iela
 Dzirnavu iela
 Blaumaņa iela
 Lāčplēša iela
 Ģertrūdes iela
 Martas iela (T-veida krustojums)
 Akas iela (T-veida krustojums)
 Stabu iela
 Bruņinieku iela
 Matīsa iela
 Lielgabalu iela (T-veida krustojums)
 Artilērijas iela
 Tallinas iela (T-veida krustojums).

 Skatīt arī 
 Centra rajons
 Centrs

 Atsauces 

Kategorija:Ielas Rīgas centrā